«Къэбэрдей-Балъкъэр Республикэм и пащхьэ щиIэ фIыщIэм папщIэ» орденыр Сэбаншы Р. Къ. етыным и IуэхукIэ Къэбэрдей-Балъкъэр Республикэм и Iэтащхьэм и Указ
Къэбэрдей-Балъкъэр Республикэм и къэралыгъуэр зэтегъэувэным къаруушхуэ зэрырихьэлIам икIи жылагъуэ лэжьыгъэм жыджэру зэрыхэтым къыхэкIыу «Къэбэрдей-Балъкъэр Республикэм и пащхьэ щиIэ фыщIэм папщIэ» орденыр етын Сэбаншы Розэ Къаншумэс и пхъум - «Къэбэрдей-Балъкъэр Республикэм и комсомолым и ветеранхэм я совет» жылагъуэ зэгухьэныгъэм щIыхь зиIэ и унафэщIым.
Къэбэрдей-Балъкъэр Республикэм и
Iэтащхьэм и къалэнхэр пIалъэкIэ зыгъэзащIэ      КIуэкIуэ Казбек
Налшык къалэ
2018 гъэм дыгъэгъазэм и 12-м
№194-УГ

 Сэбаншы Розэ Къаншумэс и пхъур «Къэбэрдей-Балъкъэр Республикэм и комсомолым и ветеранхэм я совет» жылагъуэ зэгухьэныгъэм щIыхь зиIэ и унафэщIщ, «Горянка» газетыр къызэригъэпэщащ икIи абы и япэ редактор нэхъыщхьэу щытащ.
КъБКъУ-м и тхыдэ-филологие факультетыр, Краснодар крайм и парт школыр къиухащ. Комсомолым и Налшык къалэ комитетым и етIуанэ секретару, ВЛКСМ-м и Къэбэрдей-Балъкъэр обкомым и япэ секретару щытащ. Илъэс тIощIым щIигъукIэ профсоюзхэм я советым и Къэбэрдей-Балъкъэр областной советым и унафэщIу лэжьащ.
ГуащIэдэкI Бэракъ Плъыжь орденыр, «ЩIыхь Дамыгъэ» орденыр, КъБАССР-м и Совет Нэхъыщхьэм, КъБАССР-м и Президентым, КъБР-м и Парламентым я щIыхь тхылъхэр къратащ. ЦIыхубзхэм я «Горянка» газетым и унафэщIу 1993 - 2006 гъэхэм щытащ. Сэбаншы Розэ «Мэлбахъуэ Т. Къу. и блокнот цIэрыIуэхэр», «Къэбэрдей-Балъкъэрым и цIыхубзхэр» тхылъхэр къыдигъэкIащ.

